Diari Oficial de la Generalitat Valenciana


Sumari del DOGV 9956, del 14-10-2024 (2024/10447)

ANUNCI pel qual se sotmet a informació pública l'acord de concentració parcel·lària de la zona d'Aras de los Olmos.
-------------------------------------------------------------------------------------------------------------------

### Dades del document

Número de DOGV
:   9956

Data del DOGV
:   14-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10514

CVE
:   EIAN-P-6289-52024

Data del document
:   03-10-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Anunci

Es posa en coneixement de totes les persones interessades en la concentració parcel·lària de la zona d'Aras de los Olmos (València), declarada d'utilitat pública i urgent execució mitjançant el Decret 25/1995, de 6 de febrer, del Govern Valencià (DOGV núm. 2451), que:

*Primer*. Que amb data 30 de setembre de 2024, la direcció general de Producció Agrícola i Ramadera ha aprovat l'Acord de la concentració parcel·lària de la zona d'Aras de los Olmos, després d'haver introduït en el projecte les modificacions oportunes a conseqüència de l'enquesta d'este, i ha autoritzat que es duga a terme la seua publicació en la forma que determina l'article 210 de la Llei de Reforma i Desenrotllament Agrari.

*Segon*. Que l'acord de concentració parcel·lària estarà exposat al públic en el local habilitat a este efecte per l'Ajuntament d'Aras de los Olmos durant un mes, a comptar des del següent a l'última inserció d'este avís, que es publicarà per una sola vegada en el *Diari Oficial de la Generalitat Valenciana*  i exposat per tres dies hàbils consecutius en el tauler d'anuncis dels ajuntaments d'Aras de los Olmos, Titaguas i Alpuente. En l'acord de concentració s'exposa l'atribució als propietaris de finques de reemplaçament amb les superfícies i el valor de les terres, que s'ha redactat després d'haver-se realitzat en el projecte de concentració parcel·lària les modificacions oportunes a conseqüència de les al·legacions presentades a este projecte en el període d'enquesta, dut a terme com determina l'article 209 de la Llei de reforma i desenrotllament agrari, de 12 de gener de 1973, i se n'acorda la publicació en la forma que determina el seu article 210, segons el que s'establix per la Llei 39/2015, d'1 d'octubre, del procediment administratiu comú de les administracions públiques.

La consulta dels documents que componen l'acord de concentració parcel·lària implica que, tal com exigix la Llei orgànica 3/2018, de 5 de desembre, de protecció de dades personals i garantia dels drets digitals, les dades que inclouen no podran ser utilitzades per a fins distints dels de la concentració parcel·lària.

*Tercer*. Que, durant el termini d'un mes abans esmentat, contra este acord podrà interposar-se un recurs d'alçada davant del secretari autonòmic d'Agricultura, Aigua, Ramaderia i Pesca, de la Conselleria d'Agricultura, Aigua, Ramaderia i Pesca, segons el que es disposa en l'article 214 de la Llei de reforma i desenrotllament agrari, en la infracció de les formalitats prescrites per a la seua elaboració i publicació o si no s'ajustara a les bases de la concentració a les quals es referix l'article 184 d'esta, dirigit al Servici d'Estructures Agràries i Cooperativisme, per qualsevol dels mitjans establits en la Llei 39/2015, d'1 d'octubre, del procediment administratiu comú de les administracions públiques, i indicar en l'escrit un domicili per a realitzar les notificacions que pertoquen.

*Quart*. La memòria i part dels annexos, juntament amb els plànols que componen l'acord de concentració, poden consultar-se en la següent adreça web: [https://breu.gva.es/b/I0QC](https://breu.gva.es/b/I0QCQ9vHow)[Q](https://breu.gva.es/b/I0QCQ9vHow)[9vHow](https://breu.gva.es/b/I0QCQ9vHow).

*Quint*. La publicació en el *Boletín Oficial del Estado*  servirà de notificació per a les persones interessades desconegudes o d'ignorat domicili, als efectes previnguts en la Llei 39/2015, d'1 d'octubre, del procediment administratiu comú de les administracions públiques.

  

València, 3 d'octubre de 2024

M. Àngels Ramón-Llin Martínez

Directora general de Producció Agrícola i Ramadera